CELEX: 32019R1778
Language: lt
Date: 2019-10-24 00:00:00
Title: Tarybos reglamentas (ES) 2019/1778 2019 m. spalio 24 d. kuriuo iš dalies keičiamas Reglamentas (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės

25.10.2019   
               
               
                  LT
               
               
                  Europos Sąjungos oficialusis leidinys
               
               
                  L 272/3
               
            
         TARYBOS REGLAMENTAS (ES) 2019/1778
         2019 m. spalio 24 d.
         kuriuo iš dalies keičiamas Reglamentas (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2010 m. spalio 25 d. Tarybos sprendimą 2010/638/BUSP dėl ribojamųjų priemonių Gvinėjos Respublikai (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) Nr. 1284/2009 (2) įgyvendinamos kelios ribojamosios priemonės, nustatytos Sprendime 2010/638/BUSP;
                  
               
                     (2)
                  
                  
                     2019 m. spalio 24 d. Taryba priėmė Sprendimą (BUSP) 2019/1790 (3), kuriuo iš dalies pakeitė Sprendimą 2010/638/BUSP įtraukiant straipsnį dėl Tarybos ir vyriausiojo įgaliotinio tvarkomų asmens duomenų;
                  
               
                     (3)
                  
                  
                     įgyvendinant Reglamentą (ES) Nr. 1284/2009 ir siekiant užtikrinti kuo didesnį teisinį tikrumą Sąjungoje, fizinių ir juridinių asmenų, subjektų ir organizacijų, kurių lėšos ir ekonominiai ištekliai yra įšaldyti pagal tą reglamentą, vardai, pavardės, pavadinimai ir kiti su jais susiję duomenys turėtų būti skelbiami viešai. Tvarkant asmens duomenis turi būti laikomasi Europos Parlamento ir Tarybos reglamentų (ES) 2016/679 (4) ir (ES) 2018/1725 (5);
                  
               
                     (4)
                  
                  
                     todėl Reglamentas (ES) Nr. 1284/2009 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamente (ES) Nr. 1284/2009 įterpiamas šis straipsnis:
            
               
                  „16a straipsnis
                  
                  
                     1.   Taryba, Komisija ir Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis), vykdydami užduotis pagal šį reglamentą, gali tvarkyti asmens duomenis. Šios užduotys yra:
                     
                                 a)
                              
                              
                                 Tarybos atveju: I priedo dalinių pakeitimų rengimas ir atlikimas;
                              
                           
                                 b)
                              
                              
                                 vyriausiojo įgaliotinio atveju: I priedo dalinių pakeitimų rengimas;
                              
                           
                                 c)
                              
                              
                                 Komisijos atveju:
                                 
                                             i)
                                          
                                          
                                             I priedo turinio įtraukimas į elektroninį konsoliduotą asmenų, grupių ir subjektų, kuriems taikomos Sąjungos finansinės ribojamosios priemonės, sąrašą ir į interaktyvų sankcijų žemėlapį; jie abu skelbiami viešai;
                                          
                                       
                                             ii)
                                          
                                          
                                             informacijos apie pagal šį reglamentą priimtų priemonių poveikį tvarkymas, pavyzdžiui, įšaldytų lėšų vertę ir informaciją apie kompetentingų institucijų suteiktus leidimus.
                                          
                                       
                           
                  
                     2.   Kai taikytina, Taryba, Komisija ir vyriausiasis įgaliotinis gali tvarkyti atitinkamus duomenis, susijusius su į sąrašą įtrauktų fizinių asmenų įvykdytomis nusikalstamomis veikomis, tokių asmenų teistumu arba tokiems asmenims taikomomis saugumo priemonėmis, tik tiek, kiek toks tvarkymas yra būtinas I priedui parengti.
                  
                  
                     3.   Šio reglamento tikslais Taryba, šio reglamento II priede nurodyta Komisijos tarnyba ir vyriausiasis įgaliotinis paskiriami duomenų valdytojais, kaip apibrėžta Reglamento (ES) 2018/1725 3 straipsnio 8 punkte, siekiant užtikrinti, kad atitinkami fiziniai asmenys galėtų naudotis savo teisėmis pagal Reglamentą (ES) 2018/1725.“
                  
               
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2019 m. spalio 24 d.
            
               
                  Tarybos vardu
               
               
                  Pirmininkas
               
               A.-K. PEKONEN
            
         
         
            (1)  OL L 280, 2010 10 26, p. 10.
         
            (2)  2009 m. gruodžio 22 d. Tarybos reglamentas (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės (OL L 346, 2009 12 23, p. 26).
         
            (3)  2019 m. spalio 24 d. Tarybos sprendimas (BUSP) 2019/1790, kuriuo iš dalies keičiamas Sprendimas 2010/638/BUSP dėl ribojamųjų priemonių Gvinėjos Respublikai (žr. šio Oficialiojo leidinio p. 153).
         
            (4)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).
         
            (5)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).